CELEX: E2007C0030
Language: lv
Date: 2007-02-19 00:00:00
Title: EBTA Uzraudzības iestādes Lēmums Nr. 30/07/COL ( 2007. gada 19. februāris ) par Norvēģijas valsts programmu skrepi slimības kontrolei un papildu garantijām attiecībā uz Kopienas iekšējo tirdzniecību un importu uz Norvēģiju

24.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 132/42
            
         EBTA UZRAUDZĪBAS IESTĀDES LĒMUMS
   
   Nr. 30/07/COL
   (2007. gada 19. februāris)
   par Norvēģijas valsts programmu skrepi slimības kontrolei un papildu garantijām attiecībā uz Kopienas iekšējo tirdzniecību un importu uz Norvēģiju
   EBTA UZRAUDZĪBAS IESTĀDE,
   ŅEMOT VĒRĀ Līgumu par Eiropas Ekonomikas zonu (EEZ), un jo īpaši tā 109. pantu un 1. protokolu,
   ŅEMOT VĒRĀ nolīgumu starp EBTA valstīm par Uzraudzības iestādes un Tiesas izveidi, un jo īpaši tā 5. panta 2. punkta d) apakšpunktu un 1. protokolu,
   ŅEMOT VĒRĀ EEZ līguma I pielikuma I nodaļas 7.1.12. punktā minēto tiesību aktu, Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), kas grozīts un pielāgots EEZ līgumam ar tā 1. protokolu,
   ŅEMOT VĒRĀ EEZ līguma I pielikuma I nodaļas 7.2.27. punktā minēto tiesību aktu, Komisijas 2006. gada 31. marta Regulu (EK) Nr. 546/2006, ar ko īsteno Eiropas Parlamenta un Padomes Regulu (EK) Nr. 999/2001 attiecībā uz skrepi slimības valsts kontroles programmām un papildu garantijām, nosaka dažas atkāpes no Lēmumā 2003/100/EK noteiktajām prasībām un atceļ Regulu (EK) Nr. 1874/2003 (2), kas pielāgots EEZ līgumam ar tā 1. protokolu,
   ŅEMOT VĒRĀ EBTA Uzraudzības iestādes 2007. gada 14. februāra Lēmumu Nr. 21/07/COL, ar kuru atbildīgajam kolēģijas loceklim uzdod pieņemt lēmumu Norvēģijas valsts programmu skrepi slimības kontrolei un papildu garantijām attiecībā uz Kopienas iekšējo tirdzniecību un importu uz Norvēģiju, ja lēmuma projekts saskan ar EBTA Veterinārijas komitejas atzinumu,
   TĀ KĀ Regulā (EK) Nr. 999/2001 ir noteikts, ka EEZ EBTA valstu pieņemtās valsts programmas skrepi slimības kontrolei tiek apstiprinātas, ja tās atbilst šajā regulā noteiktiem konkrētiem kritērijiem.
   TĀ KĀ Regula (EK) Nr. 546/2006 paredz papildu garantijas Kopienas iekšējā tirdzniecībā un oficiālus pārvietošanas ierobežojumus saimniecībās saistībā ar aitu un kazu dzimtas dzīvniekiem, kas paredzēti nosūtīšanai uz tādām EEZ EBTA valstīm, kuru valsts programmas skrepi slimības kontrolei ir apstiprinājusi EBTA Uzraudzības iestāde.
   TĀ KĀ ar 2006. gada 14. februāra vēstuli Norvēģija iesniedza EBTA Uzraudzības iestādei valsts programmu skrepi slimības kontrolei un 2006. gada 20. novembrī pēc pārrunām vairākās sanāksmēs Oslo EBTA Uzraudzības iestādei tika iesniegti daži šīs programmas grozījumi, kā arī sīki izklāstīta informācija par programmas apmēru.
   TĀ KĀ EBTA Uzraudzības iestāde ciešā sadarbībā ar Eiropas Komisiju pārbaudīja Norvēģijas iesniegto valsts programmu skrepi slimības kontrolei un tika konstatēts, ka Norvēģijas programma atbilst prasībām, lai to apstiprinātu.
   TĀ KĀ tāpēc ir lietderīgi apstiprināt valsts programmu skrepi slimības kontrolei, ko Norvēģija ir iesniegusi saskaņā ar Regulu (EK) Nr. 999/2001 un Regulu (EK) Nr. 546/2006.
   TĀ KĀ šajā lēmumā paredzētie pasākumi saskan ar atzinumu, ko sniegusi EBTA Veterinārijas komiteja, kas palīdz EBTA Uzraudzības iestādei,
   IR PIEŅĒMUSI ŠO LĒMUMU.
   
               1)
            
            
               Norvēģijas 2006. gada 14. februāra un 2006. gada 20. novembra valsts programmu skrepi slimības kontrolei un papildu garantijas attiecībā uz Kopienas iekšējo tirdzniecību un importu uz Norvēģiju ar šo ir apstiprinātas.
            
         
               2)
            
            
               Saskaņā ar EEZ līguma 109. panta 2. punktu EBTA Uzraudzības iestāde iesniedz Eiropas Komisijai Norvēģijas iesniegto valsts programmu skrepi slimības kontrolei un papildu garantijas attiecībā uz Kopienas iekšējo tirdzniecību un importu uz Norvēģiju un visus grozījumus tajās.
            
         
               3)
            
            
               Šis lēmums stājas spēkā 2007. gada 19. februārī.
            
         
               4)
            
            
               Šis lēmums ir autentisks angļu valodā.
            
         
      Briselē, 2007. gada 19. februārī
      
         
            EBTA Uzraudzības iestādes vārdā —
         
            priekšsēdētājs
         
         Bjørn T. GRYDELAND
         
         
            direktors
         
         Niels FENGER
         
      
   
   
      (1)  OV L 147, 31.5.2001., 1. lpp.
   
      (2)  OV L 94, 1.4.2006., 28. lpp.